Кървенето на венците никога не е нормално и не бива да се отнасяме пренебрежително към него. В действителност то винаги е сигнал за сериозен проблем.
Представете си, че Ви кърви скалпът, когато сутрин се решите! Дали просто бихте си купили нов шампоан против кървене или бихте потърсили професионална помощ?
Все по-често в рекламите се натъкваме на продукти за спиране на кървенето от венците. Не оспорваме рекламните послания, но всеки интелигентен човек би трябвало да се досети, че първото нещо, което е редно да се направи, е консултация със специалист – пародонтолог.
Може да споделите на личния си лекар, че ви боли гърбът или че Ви стяга сърцето и вероятно той веднага ще Ви насочи към правилния специалист.
Точно така трябва да се подхожда и към оралното здраве.
„Направете преглед при личния стоматолог и ако наблюдавате кървене, гноене, лош дъх, разклащане на зъбите, или само един от тези симптоми, задължително направете консулт с пародонтолог!“ – Категорични са докторите от Специализирана клиника по имплантология и пародонтология Кръстев.
Само така ще можете да получите ясна представа какво е състоянието ви, имате ли признаци на пародонтит и какво лечение е необходимо да предприемете.
Ортодонтите се занимават с неправилно подредените зъби и неправилните съотношения на зъбните дъги и челюстите.
Сами по себе си, тези състояния не са заболяване, но са предпоставка за по-ранна поява и по-тежко протичане на всички заболявания в устната кухина.
Пародонтитът е сериозно заразно заболяване
То уврежда зъбите, прилежащите тъкани, унищожава костта и води до загуба на зъби. Пациент със съмнение за пародонтит не бива да започва ортодонтско лечение, без да е провел предварително пародонтално лечение.
Разместването и движението на зъбите в костта при пародонтално заболяване води до необратими последици.
Ето защо най-разумното решение е консултация преди ортодонтското лечение, за да се предотвратят последващи тежки пародонтални увреждания.
Защо е важна грижата за биологично пространство в устната кухина? – Четете още тук.
10 причини за кървене на венците – Какви са най-честите причини?
Профилактиката винаги е най-добрата превенция срещу всяко пародонтално заболяване.
Ако не сте правили почистване на зъбен камък повече от 6 – 8 месеца и нямате назначен час, е редно да направите пародонтална профилактика и почистване на зъбен камък.
При това посещение, ще получите и съвети за подходящите за Вас продукти, които да използвате за добро орално здраве.
Ако все още не сте получили компетентен инструктаж как да почиствате зъбите, венците и междузъбните пространства, то задължително попитайте как да се погрижите за хигиената си най-адекватно у дома.
Не пренебрегвайте използването на конци за зъби и междузъбни четки – те могат да бъдат ефективни и нежни. Дори и най-малките интердентални пространства се почистват без риск от нараняване.
Има различни размери интердентални четки, различни степени на твърдост, различни видове конци за зъби, вода за уста и цялото това разнообразие е създадено, за да има точно това, от което се нуждае всеки един от нас.
А от какво имате нужда Вие и кои продукти са най-подходящи за вас, знае вашият зъболекар.
*Специалист от екипа на Клиника Кръстев ще Ви отговори при първа възможност
венци кървене, зъболекар пародонтолог варна, клатене на зъби, кървене на венците, кървене на венците профилактика, кървене от венците, кървящи венци, падане на зъби, пародонтално лечение варна, пародонтит лечение, пародонтит лечение Варна, пародонтит симптоми, пародонтоза, почистване на зъбен камък варна, разклащане на зъбите, специалист пародонтолог